《东风第一枝 武昌客舍送宋芸子赴长安》
清代·陈锐

袖海龙吟，巢阿凤羽，文章当日雄绝。壮游几换桑田，愤怀暗悲错铁。

人间何世，恰值我、江关时节。算分手、蓟北湘南，早办十年离别。

行倦也、玉骢愁咽，春半也、杜鹃啼血。眼前去路谁赊，客中醉颜易热。

飞绵万点，莫吹逐、天涯头白。祇送君、一片相思，梦绕旧京明月。

作者简介：陈锐，字伯韬，武陵人。光绪癸巳举人，江苏试用知县。有《抱碧斋诗集》。